Apstiprināti ar Izsoles komisijas

2021.gada 24.februāra protokolu Nr. 1, 2.§

SIA “Limbažu siltums”

kustamās mantas

**kravas furgona FORD TRANSIT**

valsts reģistrācijas **nr. KG758**

**izsoles nOTEIKUMI**

**1. vispārīgie noteikumi**

* 1. Kravas furgona FORD TRANSIT, turpmāk tekstā – “Automašīna”, izsoles noteikumi, turpmāk tekstā – “izsoles noteikumi”, nosaka kārtību, kādā organizējama SIA „Limbažu siltums” piederošās Automašīnas izsole.
  2. Automašīnas atsavināšanas veids – mutiska izsole ar augšupejošu soli, turpmāk tekstā – “izsole”.
  3. Izsoli organizē SIA „Limbažu siltums” Izsoles komisija, turpmāk tekstā – „izsoles komisija”, kura izveidota ar 2021.gada 24.februārī SIA „Limbažu siltums” ārkārtas valdes sēdes lēmumu.
  4. **Automašīnas izsole notiek SIA „Limbažu siltums” administrācijas ēkā Jaunā ielā 2A, Limbažos, Limbažu novadā, 2021. gada 11. martā, plkst. 10.00.**
  5. Izsoles nodrošinājums – 10% no Automašīnas nosacītās cenas, t.i. 400,00 EUR (četri simti eiro). Izsoles nodrošinājums jāiemaksā SIA „Limbažu siltums”, reģistrācijas Nr.40003006715, kontā Nr.LV62UNLA0013000467757, AS “SEB banka”, kods UNLALV2X, ar norādi “Automašīnas izsoles nodrošinājums”. Izsoles nodrošinājums uzskatāms par iesniegtu, ja attiecīgā naudas summa ir iemaksāta norādītajā bankas kontā.
  6. Dalības maksa – 20,00 EUR (divdesmit eiro). Dalības maksa jāiemaksā SIA „Limbažu siltums” reģistrācijas Nr.40003006715, kontā Nr.LV62UNLA0013000467757, AS “SEB banka”, kods UNLALV2X, ar norādi “Automašīnas izsoles dalības maksa”. Dalības maksa uzskatāma par iesniegtu, ja attiecīgā naudas summa ir iemaksāta norādītajā bankas kontā. Dalības maksa izsoles dalībniekam netiek atmaksāta.
  7. Izsoles solis – 100,00 EUR (viens simts eiro).
  8. Maksāšanas līdzeklis - euro.
  9. Automašīnas sākumcena (nosacītā cena) – 4000,00 EUR (četri tūkstoši eiro), iekļaujot pievienotās vērtības nodokli 21%.
  10. Sludinājumi par Automašīnas izsoli publicējami: uzņēmuma mājas lapā [www.limbažusiltums.lv](http://www.limbažusiltums.lv), Limbažu novada mājas lapā [www.limbazi.lv](http://www.limbazi.lv) un vietējā laikrakstā “Auseklis”.
  11. Sludinājumā un paziņojumā par izsoli norāda:
      1. izsolāmās mantas nosaukumu un atrašanās vietu;
      2. kur un kad var iepazīties ar izsoles noteikumiem;
      3. izsolāmās mantas apskates vietu un laiku;
      4. pieteikumu reģistrācijas un izsoles vietu un laiku;
      5. izsolāmās mantas nosacīto cenu, nodrošinājuma apmēru un iemaksas kārtību;
      6. izsoles veidu;
      7. samaksas kārtību.
  12. Izsoles rezultātus apstiprina Izsoles komisija.
  13. Automašīnas atrašanās vieta Jaunā iela 2A, Limbaži, Limbažu novads. Apskate piesakāma pa tālruni 29215974 (Valters Mardoks).

1. **AUTOMAŠĪNAS raksturojums**
   1. Automašīna – kravas furgons FORD TRANSIT, valsts reģistrācijas Nr. KG758, VIN Nr.WFOXXXTTFXCC59596, izlaiduma gads – 2012, krāsa – gaiši pelēka, 2,2 l. Transporta līdzekļa reģistrācijas apliecības Nr. AF 3479719.
   2. Automašīna ir reģistrēta uz SIA „Limbažu siltums” vārda saskaņā ar Transporta līdzekļa reģistrācijas apliecību Nr. AF 3479719, izdotu Limbažu CSDD 22.10.2020.
   3. Automašīnai tehniskā apskate derīga līdz 21.05.2021.
   4. Automašīnai netiek noteikts garantijas termiņš.
   5. Izsoleskomisija nodrošina izsoles dalībniekiem pirms izsoles iepazīties ar izsolāmo Automašīnu un izsoles noteikumiem.
2. **IZSOLES PRIEKŠNOTEIKUMI**
   1. Izsolē var piedalīties fiziskavai juridiska persona, arī personālsabiedrība, kura saskaņā ar Latvijas Republikā spēkā esošajiem normatīvajiem aktiem var iegūt īpašumā izsolāmo kustamo mantu un noteiktajā termiņā ir izpildījusi šajos izsoles noteikumos noteiktos priekšnoteikumus.
   2. Lai persona varētu piedalīties izsolē tai līdz 2021.gada 11.marta, plkst.10.00, SIA „Limbažu siltums”, Jaunā ielā 2A (lietvedībā, 3.stāvā), Limbažos, Limbažu novadā, jāreģistrējas un jāiesniedz šādi dokumenti:
      1. Juridiskai personai:
         1. pieteikums dalībai izsolē;
         2. attiecīgās institūcijas lēmums par īpašuma iegādi;
         3. pilnvarotās personas pilnvara vai pārstāvja tiesības apliecinoša dokumenta kopija;
         4. kvīts par izsoles nodrošinājuma un dalības maksas samaksu.
      2. Fiziskai personai:
         1. pieteikums dalībai izsolē;
         2. kvīts par izsoles nodrošinājuma un dalības maksas samaksu.
   3. Ja persona ir izpildījusi šo izsoles noteikumu 3.2.punkta un tā apakšpunktu noteikumus, izsoles komisija to reģistrē izsoles dalībnieku reģistrācijas sarakstā, kurā norāda: dalībnieka kārtas numuru, fiziskai personai – vārdu, uzvārdu, personas kodu, dzīvesvietas adresi, juridiskai personai – nosaukumu, reģistrācijas numuru, juridisko adresi, pārstāvja vārdu un uzvārdu, un atzīmi par šo izsoles noteikumu 3.2.punkta apakšpunktos iesniegtajiem dokumentiem. Reģistrētajam izsoles dalībniekam izsoles komisija izsniedz izsoles dalībnieka reģistrācijas apliecību (izsoles noteikumu Pielikums Nr.1).
   4. Izsoles dalībnieks netiek reģistrēts, ja:
      1. nav iesniedzis vai uzrādījis visus izsoles noteikumu 3.2.punkta apakšpunktos noteiktos dokumentus;
      2. nav iestājies vai ir beidzies izsoles dalībnieku reģistrācijas termiņš.
   5. Izsoles komisijā esošās personas, kā arī citas personas, kuras saskaņā ar amata pienākumiem vai atsevišķu uzdevumu ir klāt Automašīnas izsolē, tās organizēšanā un rīkošanā, nedrīkst paši būt pircēji, kā arī nedrīkst pirkt citu uzdevumā.
   6. Starp izsoles dalībniekiem aizliegta vienošanās, kas var ietekmēt izsoles rezultātus un gaitu.
   7. Izsoles komisijai līdz izsoles sākumam nav tiesību izpaust ziņas par izsoles dalībniekiem.
   8. Pirms izsoles sākšanas izsoles dalībnieki paraksta izsoles noteikumus. Atsakoties no turpmākas solīšanas, katrs izsoles dalībnieks ar savu parakstu apstiprina izsoles dalībnieku sarakstā pēdējo nosolīto cenu.
3. **Izsoles NORISE**
   1. Izsolē var piedalīties personas, kuras izsoles noteikumos noteiktajā kārtībā reģistrētas par izsoles dalībniekiem un kurām izsniegtas izsoles dalībnieka reģistrācijas apliecības.
   2. Uzskatāms, ka izsoles dalībnieks, kurš nav ieradies uz izsoli, atteicies no dalības izsolē, un viņam izsoles nodrošinājums netiek atmaksāts.
   3. Pirms izsoles, izsoles komisija noformē izsoles dalībnieku sarakstu, kurā par katru izsoles dalībnieku ieraksta tā rekvizītus (juridiskai personai – nosaukumu, reģistrācijas numuru un pilnvarotās personas vārdu un uzvārdu, fiziskai personai – vārdu, uzvārdu un personas kodu) un maksājumu uzdevumu datus par izsoles nodrošinājuma un dalības maksas samaksu.
   4. Izsoles dalībniekiem pie reģistrācijas ir jāuzrāda personu apliecinošs dokuments, juridiskās personas pārstāvim – arī viņa pilnvaras apliecinošs dokuments.
   5. Atkarībā no izsoles dalībnieku skaita izsoles komisija veic vienu no šādām darbībām:
      1. ja uz izsoli ir pieteicies viens izsoles dalībnieks, vai uz izsoli ieradies viens izsoles dalībnieks, tad vienīgais izsoles dalībnieks, nosolot vienu soli, atzīstams par Automašīnas nosolītāju;
      2. ja uz izsoli ir ieradušies vairāki izsoles dalībnieki, kuriem ir tiesības piedalīties izsolē, Automašīnas nosolītāja noteikšanai piemēro mutisku izsoli, ar augšupejošu soli saskaņā ar šiem izsoles noteikumiem;
      3. ja uz izsoli noteiktajā termiņā nav pieteicies neviens izsoles dalībnieks, vai neviens izsoles dalībnieks izsolē nav nosolījis Automašīnu, izsoles komisijai ir tiesības izsoles dalībnieku pieteikšanās termiņu atjaunot un noteikt jaunu izsoles dienu, par to attiecīgi publicējot sludinājumus - uzņēmuma mājas lapā [www.limbažusiltums.lv](http://www.limbažusiltums.lv), Limbažu novada mājas lapā [www.limbazi.lv](http://www.limbazi.lv), vietējā laikrakstā “Auseklis”, vai izstrādāt jaunus izsoles noteikumus.
   6. Ja tiek organizēta atkārtota izsole, vienīgajam reģistrētajam izsoles dalībniekam ir tiesības pieprasīt un saņemt atpakaļ iepriekšējā izsolē iemaksāto izsoles dalības maksu un izsoles nodrošinājumu, kas izsoles rīkotājam jāatmaksā izsoles dalībniekam 7 (septiņu) darba dienu laikā.
   7. Ja izsoles dalībnieks nepieprasa iemaksāto izsoles dalības maksu un izsoles nodrošinājumu, viņam ir tiesības saņemt jaunu reģistrācijas apliecību un piedalīties atkārtotā izsolē bez izsoles noteikumu 3.2.punktā minēto dokumentu uzrādīšanas.
   8. Ja izsoles dalībnieks neierodas uz reģistrāciju atkārtotai izsolei, viņš zaudē tiesības piedalīties šajā izsolē un viņam 7 (septiņu) darba dienu laikā tiek atmaksāts izsoles nodrošinājums. Izsoles dalības maksa netiek atmaksāta.
   9. Ja izsole nenotiek, reģistrētajam dalībniekam, kurš ieradies uz izsoli, ir tiesības pieprasīt atpakaļ nodrošinājuma naudu, kas jāatmaksā 7 (septiņu) dienu laikā no pieprasījuma saņemšanas.
   10. Izsoles dienā, ieejot izsoles telpās, izsoles dalībnieks uzrāda izsoles komisijai izsoles dalībnieka reģistrācijas apliecību.
   11. Pirms izsoles, izsoles komisijas vadītājs nosauc tos izsoles dalībniekus, kuriem ir tiesības piedalīties izsolē un katram izsniedz reģistrācijas kartīti ar kārtas numuru, kurš atbilst izsoles pieteikumu (izsoles nolikuma Pielikums Nr.2) iesniegšanas secībai.
   12. Pirms izsoles vairāksolīšanas uzsākšanas izsoles dalībnieki ar savu parakstu izsoles dalībnieku sarakstā apliecina, ka ir iepazinušies un pilnībā piekrīt izsoles noteikumiem un Automašīnas pirkuma līguma projekta (izsoles noteikumu Pielikums Nr.3) noteikumiem.
   13. Izsoli vada izsoles komisijas vadītājs.
   14. Izsoles komisijas vadītājs, atklājot izsoli, raksturo izsolāmo kustamo mantu – Automašīnu, paziņo tās nosacīto cenu, kā arī izsoles soli – summu, par kādu nosacītā cena paaugstināma ar katru nākamo solījumu.
   15. Solīšana notiek tikai pa vienam izsoles solim.
   16. Izsoles dalībnieki solīšanas procesā paceļ savu reģistrācijas kartīti un nosauc savu piedāvāto cenu. Katra izsoles dalībnieka piedāvāto cenu izsoles vairāksolīšanas gaitā izsoles komisija atzīmē izsoles dalībnieku sarakstā. Ja neviens cits dalībnieks augstāku cenu nepiedāvā, izsoles vadītājs piedāvāto cenu atkārto 3 (trīs) reizes un fiksē to ar āmura piesitienu. Pēdējais āmura piesitiens aizstāj izsoles vadītāja paziņojumu par to, ka viņš pieņēmis vairāksolījumu, un šis āmura piesitiens noslēdz pārdošanu.
   17. Visiem pārsolītajiem izsoles dalībniekiem pēc izsoles ir pienākums nekavējoties ar savu parakstu apliecināt izsoles dalībnieku sarakstā savu nosolīto cenu par Automašīnu.
   18. Izsoles gaita tiek protokolēta. Izsoles protokolu paraksta visi izsoles komisijas locekļi un izsoles dalībnieks, kurš izsolē nosolījis Automašīnu.
   19. Izsoles dalībniekam, kurš nosolījis Automašīnu, pēc izsoles ir pienākums nekavējoties ar savu parakstu apliecināt izsoles protokolā savu nosolīto cenu par Automašīnu. Automašīnas nosolītājam pēc izsoles tiek izsniegta izziņa par izsolē iegūto Automašīnu. Izziņā norādīta Automašīnas cena un samaksas kārtība.
   20. Izsoles procesa gaitā, atsakoties no turpmākās solīšanas, katrs izsoles dalībnieks apstiprina ar parakstu izsoles protokolā savu pēdējo solīto cenu.
   21. Ja izsoles dalībnieks, kurš nosolījis Automašīnu, atsakās ar savu parakstu apliecināt savu nosolīto cenu, uzskatāms, ka viņš ar šādu rīcību apliecina, ka ir atteicies no nosolītās Automašīnas. Ar izsoles komisijas tūlītēju lēmumu šāds izsoles dalībnieks tiek izslēgts no izsoles dalībnieku saraksta un viņam netiek atmaksāts izsoles nodrošinājums un jāatstāj izsoles telpa.
   22. Ja pēc izsoles noteikumu 4.21.punktā noteiktā gadījuma ir palikuši vismaz divi izsoles dalībnieki, izsoles protokolā tiek izdarīts attiecīgs ieraksts, un izsole tūlīt tiek atkārtota. Ja palicis tikai viens izsoles dalībnieks, izsoles komisijai ir tiesības piedāvāt viņam iegādāties Automašīnu par izsolē viņa nosolīto augstāko cenu vai rīkot atkārtotu izsoli.
   23. Ja Automašīnu tiek piedāvāts nopirkt nākamajam pārsolītajam izsoles dalībniekam, uz viņu attiecināmi visi noteikumi, kādi piemērojami Automašīnas nosolītājam. Ja pārsolītais izsoles dalībnieks savas tiesības neizmanto, tad izsoles komisijai ir tiesības rīkot atkārtotu izsoli.
   24. Izsoles dalībniekiem, kuri nav ieradušies uz izsoli, vai kuri ir piedalījušies izsolē, bet nav nosolījuši Automašīnu, izsoles nodrošinājumu atmaksā 10 (desmit) darba dienu laikā pēc izsoles.
4. **Norēķinu veikšana**
   1. Automašīnas nosolītājam ne vēlāk kā 7 (septiņu) dienu laikā no izsoles dienas jāsamaksā nosolītā cena, atrēķinot iemaksāto izsoles nodrošinājumu. Nokavējot šajā punktā noteikto samaksas termiņu Automašīnas nosolītājs zaudē samaksāto izsoles nodrošinājumu. Izsoles dalības maksa netiek ieskaitīta norēķinos par nosolīto Automašīnu.
   2. Ja Automašīnas nosolītājs noteiktajā laikā nav samaksājis nosolīto cenu pilnā apmērā, tad izsoles komisija piedāvā iegādāties Automašīnu pārsolītajam izsoles dalībniekam, kurš piedāvājis visaugstāko cenu.
   3. Ja pārsolītais izsoles dalībnieks paziņojumā norādītajā termiņā nepaziņo izsoles komisijai, ka vēlas pirkt Automašīnu par savu nosolīto cenu, tad izsoles komisija var rīkot atkārtotu izsoli saskaņā ar izsoles noteikumiem.
   4. Ja pārsolītais izsoles dalībnieks paziņojumā norādītajā termiņā paziņo izsoles komisijai, ka vēlas pirkt Automašīnu par savu nosolīto cenu, tad izsoles komisija pieņem lēmumu slēgt Automašīnas pirkuma līgumu ar pārsolīto izsoles dalībnieku un izsniedz viņam dokumentu norēķina veikšanai.
   5. Norēķins par Automašīnu pārsolītajam izsoles dalībniekam jāveic pilnā apmērā ne vēlāk kā 7 (septiņu) dienu laikā no izsoles komisijas lēmuma pieņemšanas.
5. **Izsoles rezultātu apstiprināšana un**

**pirkuma līguma slēgšana**

* 1. Izsoles komisija apstiprina izsoles protokolu 7 (septiņu) dienu laikā pēc izsoles.
  2. Izsoles komisija apstiprina izsoles rezultātus pēc norēķinu veikšanas saskaņā ar izsoles noteikumu 5.1.punktu.
  3. 7 (septiņu) dienu laikā pēc izsoles rezultātu apstiprināšanas Automašīnas nosolītājs noslēdz pirkuma līgumu.
  4. Ja Automašīnas nosolītājs pirkuma līgumu nenoslēdz izsoles noteikumos noteiktajā termiņā vai atsakās to darīt, viņam netiek atmaksāts izsoles nodrošinājums un nav tiesību piedalīties atkārtotā izsolē.
  5. Ja ir iestājies izsoles noteikumu 5.2.un 5.4.punktā noteiktais gadījums un ir veikts norēķins saskaņā ar izsoles noteikumu 5.5.punktu, tad pārsolītais izsoles dalībnieks ir tiesīgs noslēgt pirkuma līgumu par Automašīnas iegādi.
  6. Pirkuma līguma nenoslēgšanas gadījumā izsoles komisija var rīkot atkārtotu izsoli saskaņā ar izsoles noteikumiem.

1. **Nenotikuša, spēkā neesoša un atkārtota izsole**
   1. Izsole atzīstama par nenotikušu, ja:
      1. neviens no izsoles dalībniekiem nepārsola Automašīnas nosacīto cenu;
      2. nav ieradies neviens izsoles dalībnieks;
      3. Automašīnas nosolītājs nav veicis norēķinus saskaņā ar izsoles noteikumu 5.1.punktu;
      4. noteiktajā termiņā neviens izsoles dalībnieks nav reģistrējies.
   2. Izsole atzīstama par spēkā neesošu, ja:
      1. tiek konstatēts, ka nepamatoti noraidīta kāda izsoles dalībnieka piedalīšanās izsolē vai nepareizi noraidīts kāds pārsolījums;
      2. tiek konstatēts, ka bijusi noruna atturēt kādu izsoles dalībnieku no piedalīšanās izsolē vai izsoles dalībnieki vienojušies par Automašīnas cenu;
      3. par Automašīnas nosolītāju tiek atzīta persona, kurai nav tiesību piedalīties izsolē;
      4. izsole notiek citā vietā vai laikā, kas neatbilst izsoles sludinājumā un šajos izsoles noteikumos noteiktajam.
   3. Lēmumu par izsoles atzīšanu par nenotikušu vai spēkā neesošu pieņem izsoles komisija, paziņojot reģistrētajiem izsoles dalībniekiem.
   4. Pēc pirmās nesekmīgās izsoles, izsoles komisijai ir tiesības rīkot atkārtotu izsoli saskaņā ar apstiprinātajiem izsoles noteikumiem.
2. **Komisijas lēmumu pārsūdzības kārtība**
   1. Izsoles dalībniekam ir tiesības apstrīdēt izsoles komisijas pieņemtos lēmumus SIA „Limbažu siltums” valdē 5 (piecu) dienu laikā no attiecīgā lēmuma pieņemšanas dienas.
   2. SIA „Limbažu siltums” valde iesniegumu izskata 1 (viena) mēneša laikā un par lēmumu paziņo izsoles dalībniekam, kurš pārsūdzējis izsoles komisijas lēmumu.

Izsoles komisijas priekšsēdētājs A.Grīviņš

Ar izsoles noteikumiem iepazinos

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pielikums Nr. 1

**Izsoles dalĪbnieka reĢistrĀcijas apliecĪba**

**Nr.1**

Limbažos, 2021.gada 24.februārī

**Izsoles objekts** – kravas furgons FORD TRANSIT, 2,2 l, valsts reģistrācijas Nr. KG 758, VIN Nr.WFOXXXTTFXCC59596, izlaiduma gads – 2012, krāsa – gaiši pelēka, Transporta līdzekļa reģistrācijas apliecības Nr. AF 3479719.

**Izsoles nosacītā cena** – 4000,00 EUR (četri tūkstoši eiro), t.sk. PVN 21%.

**Izsoles laiks un vieta** – 2021.gada 11.marts, plkst.10.00, Jaunā ielā 2A, Limbažos, Limbažu novadā.

**Izsoles dalībnieks**:

nosaukums/vārds, uzvārds

reģistrācijas Nr./personas kods

juridiskā/dzīvesvietas adrese

reģistrējies SIA „Limbažu siltums” kravas furgona FORD TRANSIT, valsts reģistrācijas Nr. KG 758, izsolei un samaksājis dalības maksu 20,00 EUR (divdesmit eiro) un izsoles nodrošinājumu 400,00 EUR (četri simti eiro), ko apliecina \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apliecība izsniegta

Izsoles komisijas locekle - sekretāre \_\_\_\_\_\_\_\_\_\_\_\_\_\_\_\_\_\_\_\_ I.Ristameca

(paraksts)

Pielikums Nr.2

**pieteikums**

**dalībai SIA „Limbažu siltums” kravas furgona**

**mutiskai izsolei ar augšupejošu soli**

Limbažos, 2021.gada \_\_\_. \_\_\_\_\_\_\_\_\_\_\_\_\_\_\_\_\_

Iepazinies/ušies ar Izsoles noteikumiem, es/mēs, apakšā parakstījies/ušies, vēlos/amies piedalīties SIA „Limbažu siltums” kustamās mantas – FORD TRANSIT, valsts reģistrācijas Nr. KG 758, mutiskā izsolē ar augšupejošu soli.

Ar šī pieteikuma iesniegšanu:

1. apņemos/amies ievērot visas Izsoles noteikumu prasības;
2. garantēju/am sniegto ziņu patiesumu un precizitāti.
3. apliecinu/ām, ka esmu/am iepazinies/ušies ar Automašīnas izsoles noteikumiem, sagatavoto pirkuma līguma projektu un piekrītu/am tā noteikumiem.

Juridiska/Fiziska persona\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nosaukums/vārds, uzvārds

juridiskā/dzīvesvietas adrese, tālruņa (faksa) numuri

vienotais reģistrācijas Nr./personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e-pasta adrese\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bankas rekvizīti

vadītāja vai pilnvarotās personas amats, vārds, uzvārds, tālruņa numurs

Z.v.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fiziskas personas vai juridiskas personas vadītāja (pilnvarotās personas) paraksts

*Pieteikuma forma nedrīkst tikt mainīta. Iesniedzot pieteikumu uz izmainītas formas, izsoles komisija iesniegto pieteikumu noraida.*

Pielikums Nr.3

PROJEKTS

**PIRKUMA LĪGUMS Nr. \_\_\_\_\_\_\_\_\_\_\_**

Limbažos                                                                                   2021.gada \_\_\_\_\_\_\_\_\_

**SIA „Limbažu siltums”**, reģistrācijas Nr.40003006715, juridiskā adrese: Jaunā ielā 2A, Limbažos, Limbažu novadā, LV-4001, turpmāk tekstā saukta – **Pārdevējs**, kuru uz uzņēmuma statūtu pamata pārstāv valdes loceklis Aināra Grīviņa personā, no vienas puses, un

**-----------------**, personas kods/reģ.Nr. --------------, adrese: -----------------, turpmāk tekstā saukts – **Pircējs**, no otras puses, abi kopā Līdzēji,

pamatojoties uz SIA „Limbažu siltums” Izsoles komisijas lēmumu (protokols Nr.\_\_\_\_\_) noslēdz šādu Līgumu par sekojošo (turpmāk Līgums):

**1. Līguma priekšmets**

1.1.   Pircējs pērk un Pārdevējs pārdod 2012.gada izlaiduma kravas furgonu **FORD TRANSIT**, valsts reģistrācijas Nr. **KG 758**, VIN Nr. WFOXXXTTFXCC59596, krāsa – gaiši pelēka, turpmāk tekstā – Automašīna.

1.2.   Pārdevējs apliecina, ka Automašīna nav atsavināta, nav ieķīlāta, nav apgrūtināta ar parādiem un saistībām un par to nav tiesas strīdu.

1.3.   Pārdevējs apliecina, ka Automašīna ir tā īpašums, ko apliecina Transporta līdzekļa reģistrācijas apliecība Nr. AF 3479719, ko 22.10.2020. izdevusi CSDD Limbaži, un tam ir tiesības slēgt šādu Līgumu.

1.4.   Līguma parakstīšanas brīdī Pircējam ir zināms Automašīnas tehniskais stāvoklis, dabā ar to ir iepazinies un pret to šajā sakarā viņam nav nekādu pretenziju.

1.5.   Īpašuma tiesības uz Automašīnu Pircējam pāriet ar šī Līguma noslēgšanas brīdi.

**2. Samaksas noteikumi**

2.1.  Pamatojoties uz izsoles rezultātiem (protokols Nr.\_\_ ) cena par Automašīnu ir \_\_\_\_\_\_EUR (------- euro), tajā skaitā PVN 21%.

2.2.   Līdzēji Automašīnas cenu uzskata par atbilstošu un apliecina, ka turpmāk necels nekādas pretenzijas par to otram Līdzējam.

2.3.   Pārdevējs, parakstot šo Līgumu apliecina, ka līdz šī Līguma parakstīšanai   Pircējs   ir  samaksājis  Pārdevējam Līguma 2.1.punktā noteikto Automašīnas pārdošanas cenu 100% apmērā.

* 1. Automašīnas pārreģistrācijas izdevumus uz Pircēja vārda un apdrošināšanas izdevumus sedz Pircējs.

**3.** **Līdzēju tiesības un pienākumi**

3.1.  Pārdevējs apņemas:

3.1.1.   nodot Pircējam Automašīnu, Automašīnas atslēga ar tālvadības pulti un signalizāciju (1 eksemplārs) un dokumentāciju 5 (piecu) darba dienu laikā pēc Līguma noslēgšanas;

3.1.2.   nodrošināt visas darbības, kas atkarīgas tikai no Pārdevēja, lai Automašīnu pārreģistrētu uz Pircēja vārda.

3.2.   Pārdevējs nav atbildīgs, ja pēc šī Līguma noslēgšanas Automašīnai tiek konstatēti jebkādi defekti, tajā skaitā, apslēpti trūkumi.

3.3.   Pircējs apņemas:

3.3.1.   pieņemt no Pārdevēja Automašīnu Līgumā noteiktajā kārtībā;

3.3.2.   pārreģistrēt Automašīnu uz sava vārda Automašīnas nodošanas dienā.

3.4.   Saņemot Automašīnu, Pircējs veic tās apskati un paraksta pieņemšanas- nodošanas aktu.

**4.** **Automašīnas nodošanas un pieņemšanas kārtība**

4.1. Automašīnas nodošana un pieņemšana notiek Pārdevēja norādītajā vietā abu Līdzēju vai to pilnvaroto personu klātbūtnē 5 (piecu) darba dienu laikā no Līguma noslēgšanas dienas. Par to tiek sastādīts nodošanas – pieņemšanas akts.

**5.** **Nobeiguma noteikumi**

5.1.   Visus strīdus, kas Līdzējiem varētu rasties saistībā ar šī Līguma izpildi, Līdzēji risina pārrunu ceļā. Gadījumā, ja Līdzēji nevar savstarpēji vienoties, strīdus jautājums tiek nodots izskatīšanai tiesā, atbilstoši spēkā esošajiem Latvijas Republikas normatīvajiem aktiem.

5.2.   Visi grozījumi un papildus vienošanās pie šī Līguma stājas spēkā pēc to noformēšanas rakstveidā un abpusējas parakstīšanas brīža, tādējādi kļūstot par neatņemamu šī Līguma sastāvdaļu.

5.3.   Līgums stājas spēkā ar tā abpusēju parakstīšanas brīdi un ir spēkā līdz Līdzēju saistību pilnīgai izpildei.

5.4. Līgums sastādīts latviešu valodā uz 2 (divām) lapām 2 (divos) eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.

**6. Līdzēju rekvizīti un paraksti**

|  |  |
| --- | --- |
| **Pārdevējs**  **SIA „Limbažu siltums”**  Reģistrācijas Nr.40003006715  Juridiskā adrese: Jaunā iela 2A,  Limbaži, Limbažu novads, LV-4001  Bankas rekvizīti:  AS “SEB banka”  Konts Nr.LV62UNLA0013000467757  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Valdes loceklis A.Grīviņš | **Pircējs**  **----------------**  Personas kods/reģ.Nr. -----------------------  Adrese: -------------------  Bankas rekvizīti:  -------------------  Konts Nr.-----------------------------------  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ------------------------- |